Document ID: 32005R1812

KOMISJONI MÄÄRUS (EÜ) nr 1812/2005,
4. november 2005,
millega muudetakse määrusi (EÜ) nr 490/2004, 1288/2004, 521/2005 ja 833/2005 seoses teatavate ensüümide ja mikroorganismide gruppi kuuluvate söödalisandite lubamistingimustega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3, artikli 9d lõiget 1 ja artikli 9e lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
(2)
Määruse (EÜ) nr 1831/2003 artikliga 25 on ette nähtud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused on esitatud enne määruse (EÜ) nr 1831/2003 kohaldamise kuupäeva.
(4)
Vastavalt direktiivi 70/524/EMÜ artikli 4 lõikele 4 esitati esialgsed märkused kõnealuste taotluste kohta komisjonile enne määruse (EÜ) nr 1831/2003 kohaldamise kuupäeva. Neid taotlusi käsitletakse seega jätkuvalt vastavalt direktiivi 70/524/EMÜ artiklile 4.
(5)
Komisjoni määrusega (EÜ) nr 490/2004 (3) anti neljaks aastaks ajutine luba Saccharomyces cerevisiae (CBS 493.94) mikroorganismipreparaadi nr 5 kasutamiseks hobuste puhul. On esitatud uued andmed kõnealuse preparaadi kolooniaid moodustavate osakeste miinimumsisalduse suurendamiseks tabeli veerus “Keemiline valem, kirjeldus” ilma loa väljastamise tingimustes maksimaalset, minimaalset või soovituslikku sisaldust täissöötades muutmata. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Järelikult tuleks kõnealuse mikroorganismipreparaadi I lisa kohaseks kasutamiseks anda luba kuni 20. märtsini 2008.
(6)
Komisjoni määrusega (EÜ) nr 1288/2004 (4) anti tähtajatu luba Saccharomyces cerevisiae (CBS 493.94) mikroorganismipreparaadi nr E 1704 kasutamiseks vasikate ja nuumveiste puhul. On esitatud uued andmed kõnealuse preparaadi kolooniaid moodustavate osakeste miinimumsisalduse suurendamiseks tabeli veerus “Keemiline valem, kirjeldus” ilma loa väljastamise tingimustes maksimaalset, minimaalset või soovituslikku sisaldust täissöötades muutmata. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Järelikult tuleks kõnealuse mikroorganismipreparaadi II lisa kohaseks kasutamiseks anda tähtajatu luba.
(7)
Komisjoni määrusega (EÜ) nr 521/2005 (5) anti tähtajatu luba Trichoderma longibrachiatum’ist (ATCC 2106) saadud endo-1,3(4)-beeta-glükanaasi, Trichoderma longibrachiatum’ist (ATCC 2105) saadud endo-1,4-beeta-ksülanaasi ja Bacillus subtilis’est (ATCC 2107) saadud subtilisiini ensüümpreparaadi nr E 1623 kasutamiseks broilerkanade puhul. On esitatud uued andmed kõnealuse preparaadi minimaalse ensüümiaktiivsuse muutmiseks tabeli veerus “Keemiline valem, kirjeldus” esitatu kohaseks ilma loa väljastamise tingimustes maksimaalset, minimaalset või soovituslikku sisaldust täissöötades muutmata. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Järelikult tuleks kõnealuse ensüümpreparaadi III lisa kohaseks kasutamiseks anda tähtajatu luba.
(8)
Komisjoni määrusega (EÜ) nr 833/2005 (6) anti tähtajatu luba Trichoderma longibrachiatum’ist (ATCC 2106) saadud endo-1,3(4)-beeta-glükanaasi, Trichoderma longibrachiatum’ist (ATCC 2105) saadud endo-1,4-beeta-ksülanaasi ja Bacillus subtilis’est (ATCC 2107) saadud subtilisiini ensüümpreparaadi nr E 1627 kasutamiseks broilerkanade puhul. On esitatud uued andmed kõnealuse preparaadi koostise muutmiseks tabeli veerus “Keemiline valem, kirjeldus” esitatu kohaseks ilma loa väljastamise tingimustes maksimaalset, minimaalset või soovituslikku sisaldust täissöötades muutmata. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Järelikult tuleks kõnealuse ensüümpreparaadi IV lisa kohaseks kasutamiseks anda tähtajatu luba.
(9)
Määrusi (EÜ) nr 490/2004, 1288/2004, 521/2005 ja 833/2005 tuleks seepärast vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 490/2004 lisa asendatakse käesoleva määruse I lisaga.
Artikkel 2
Määruse (EÜ) 1288/2004 I lisa muudetakse vastavalt käesoleva määruse II lisale.
Artikkel 3
Määruse (EÜ) nr 521/2005 I lisa asendatakse käesoleva määruse III lisaga.
Artikkel 4
Määruse (EÜ) 833/2005 lisa muudetakse vastavalt käesoleva määruse IV lisale.
Artikkel 5
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. november 2005

Labels: 16
17
0
3
6